title: A Tanács (EU) 2017/328 határozata (2017. február 21.) a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról

text:
               25.2.2017

               HU

               Az Európai Unió Hivatalos Lapja

               L 49/34

         A TANÁCS (EU) 2017/328 HATÁROZATA
   (2017. február 21.)
   a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
   tekintettel az Európai Központi Banknak az Európai Unió Tanácsához intézett, a Bank of Greece külső könyvvizsgálóiról szóló, 2016. december 22-i EKB/2016/46 ajánlására (1),
   mivel:

               (1)

               Az Európai Központi Banknak (EKB) és azon tagállamok nemzeti központi bankjainak a beszámolóit, amelyek hivatalos pénzneme az euro, az EKB Kormányzótanácsa által javasolt és a Tanács által jóváhagyott független külső könyvvizsgálóknak kell ellenőrizniük.

               (2)

               A Bank of Greece jelenlegi külső könyvvizsgálójának a megbízatása a 2016. pénzügyi év ellenőrzését követően megszűnik. Ezért külső könyvvizsgálók kijelölése szükséges a 2017. pénzügyi évtől.

               (3)

               A Bank of Greece a Deloitte Certified Public Accountants S.A-t választotta külső könyvvizsgálójának a 2017–2021. pénzügyi évekre.

               (4)

               Az EKB Kormányzótanácsa ajánlást tett arra, hogy a 2017–2021. pénzügyi évekre a Bank of Greece külső könyvvizsgálójának a Deloitte Certified Public Accountants S.A-t jelöljék ki.

               (5)

               Az EKB Kormányzótanácsának ajánlása alapján az 1999/70/EK tanácsi határozatot (2) ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (12) bekezdése helyébe a következő szöveg lép:

      „(12)   A Deloitte Certified Public Accountants S.A.-t mint a Bank of Greece külső könyvvizsgálóját a 2017–2021. pénzügyi évekre a Tanács jóváhagyja.”

   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az EKB a címzettje.

      Kelt Brüsszelben, 2017. február 21-én.

            a Tanács részéről

            az elnök

         E. SCICLUNA

      (1)  HL C 3., 2017.1.6., 1. o.

      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).


title: 2010/578/EU: A Bizottság határozata ( 2010. szeptember 28. ) Japán jogi és felügyeleti keretrendszerének a hitelminősítő intézetekről szóló 1060/2009/EK európai parlamenti és tanácsi rendelet követelményeivel való egyenértékűségének elismeréséről (az értesítés a C(2010) 6418. számú dokumentummal történt)  EGT-vonatkozású szöveg

text:
               29.9.2010

               HU

               Az Európai Unió Hivatalos Lapja

               L 254/46

         A BIZOTTSÁG HATÁROZATA
   (2010. szeptember 28.)
   Japán jogi és felügyeleti keretrendszerének a hitelminősítő intézetekről szóló 1060/2009/EK európai parlamenti és tanácsi rendelet követelményeivel való egyenértékűségének elismeréséről
   (az értesítés a C(2010) 6418. számú dokumentummal történt)
   (EGT-vonatkozású szöveg)
   (2010/578/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelminősítő intézetekről szóló, 2009. szeptember 16-i 1060/2009/EK európai parlamenti és tanácsi rendeletre (1) és különösen annak 5. cikke (6) bekezdésére,
   mivel:

               (1)

               2009. június 12-én a Bizottság megbízta az európai értékpapír-piaci szabályozók bizottságát (CESR), hogy adjon szakvéleményt a hitelminősítő intézetekkel kapcsolatos japán jogi és felügyeleti keret technikai értékeléséről.

               (2)

               2010. május 21-i véleményében a CESR javaslatot tett arra, hogy a hitelminősítő intézetekkel kapcsolatos japán jogi és felügyeleti keretet a rendelettel egyenértékűnek kell minősíteni.

               (3)

               Az 1060/2009/EK rendelet 5. cikke (6) bekezdése második albekezdésének megfelelően ahhoz, hogy egy harmadik ország jogi és felügyeleti kerete az 1060/2006/EK rendelettel egyenértékűnek minősüljön, teljesülését kell vizsgálni.

               (4)

               Az első feltétel szerint a hitelminősítő intézeteknek a harmadik országban engedélyezési vagy nyilvántartásbavételi eljárás tárgyát kell képezniük, és folyamatosan hatékony felügyelet és végrehajtás alatt működnek; a hitelminősítő intézetekkel kapcsolatos japán jogi és felügyeleti keret a következő jogszabályokat foglalja magában: a hitelminősítő intézetekről szóló rendelethez kapcsolódó Financial Instruments and Exchange Act (1948. évi 25. számú törvény); a Regulation of Credit Rating Agencies-hez kapcsolódó Cabinet Office Ordinance on Financial Instruments Business (2007. évi 52. számú rendelet); a hitelminősítő intézetekről szóló rendelethez kapcsolódó Cabinet Office Ordinance on Definitions under Article 2 of the Exchange Act (a pénzügyminisztérium 1993. évi 14. számú rendelete), valamint a Comprehensive Guidelines for Supervision of Financial Instruments Business Operators (Supplement) és a Guidelines for Supervision of Credit Rating Agencies. 2009 júniusában a japán parlament (Kokkai) jóváhagyta a hitelminősítő intézetekre vonatkozó új szabályozási keretet, amit a kormányrendeletek és kormányzati hivatali rendeletek közzététele követett 2009 decemberében, amelyek a keretszabályozás feltételeit és részletes szabályait állapították meg. A 2010 áprilisában hatályba lépett keretszabályozás megköveteli a hitelminősítő intézetek bejegyzését a japán Financial Services Agency (JFSA) nyilvántartásába, annak érdekében, hogy hitelminősítése felhasználható legyen Japánban szabályozási célra, valamint jogilag kötelező erejű kötelezettségeket és folyamatos felülvizsgálatot ír elő a hitelminősítő intézetek számára. A JFSA széles körű és átfogó jogosítványokat kapott, és számos intézkedésre van lehetősége, beleértve a büntetést is, azokkal a hitelminősítő intézetekkel szemben, amelyek megszegik a hitelminősítő intézetekről szóló rendelethez kapcsolódó Financial Instruments and Exchange Act rendelkezéseit.

               (5)

               A második feltételnek megfelelően harmadik országok hitelminősítő intézeteire az 1060/2009/EK rendelet 6–12. cikkében és I. mellékletében meghatározott jogilag kötelező erejű kötelezettségekkel egyenértékű szabályozásnak kell vonatkoznia. A japán szabályozás a következőkön alapul: a jóhiszeműség elve, a hitelminősítő intézetek kötelezettsége, hogy nagy számú, részletes és pontos előírásokat tartalmazó követelmények előírásával operatív ellenőrző rendszert építsenek ki az igazságos és megfelelő hitelminősítés érdekében, a jog megkerülésével kapcsolatos átfogó szabályozás, az összeférhetetlenségek kezelése, az információk rögzítésének és elérhetővé tételének kötelezettsége mind a JFSA, mind pedig a köz számára. A japán keretszabályozás megfelel az 1060/2009/EK rendelet célkitűzéseinek az összeférhetetlenségek kezelésével, a hitelminősítő intézetekre vonatkozó szervezeti eljárásokkal, a minősítés színvonalával és módszereivel, a hitelminősítések közzétételével és a hitelminősítési tevékenységre vonatkozó általános és rendszeres beszámolók készítésével kapcsolatban. Ennek alapján a japán keretszabályozás egyenértékű védelmet nyújt a tisztesség, az átláthatóság, valamint a felelős és megbízható hitelminősítési tevékenység érdekében.

               (6)

               A harmadik feltétel szerint a harmadik országok szabályozási rendszerének meg kell akadályoznia, hogy az adott ország felügyeleti hatóságai és egyéb közjogi testületei befolyásolhassák a hitelminősítések tartalmát és módszereit. Ezért a JFSA-t törvény tiltja el a hitelminősítések tartalmának és módszereinek befolyásolásától.

               (7)

               A vizsgált szempontok ismeretében megállapítható, hogy a hitelminősítő intézetekkel kapcsolatos japán jogi és felügyeleti keret teljesíti az 1060/2009/EK rendelet 5. cikke (6) bekezdése második albekezdésében meghatározott feltételeket. Ezért a hitelminősítő intézetekkel kapcsolatos japán jogi és felügyeleti keretet az 1060/2009/EK rendeletben meghatározott jogi és felügyeleti keretszabályozással egyenértékűnek kell tekinteni.

               (8)

               Az e határozatban előírt intézkedések összhangban vannak az európai értékpapír-bizottság véleményével,

         ELFOGADTA EZT A HATÁROZATOT:
   1. cikk
   Az 1060/2009/EK rendelet 5. cikke alkalmazásában a hitelminősítő intézetekkel kapcsolatos japán jogi és felügyeleti keretszabályozást az 1060/2009/EK rendeletben meghatározott követelményekkel egyenértékűnek kell tekinteni.
   2. cikk
   Ennek a határozatnak a tagállamok a címzettjei.

      Kelt Brüsszelben, 2010. szeptember 28-án.

            a Bizottság részéről

         Michel BARNIER

            a Bizottság tagja

      (1)  HL L 302., 2009.11.17., 1. o.


title: 2014/838/EU, Euratom: A Bizottság határozata ( 2014. november 25. ) a Bizottság főigazgatói, valamint a szervezetek vagy önfoglalkoztató személyek közötti megbeszélésekről szóló tájékoztatás közzétételéről

text:
               28.11.2014

               HU

               Az Európai Unió Hivatalos Lapja

               L 343/19

         A BIZOTTSÁG HATÁROZATA
   (2014. november 25.)
   a Bizottság főigazgatói, valamint a szervezetek vagy önfoglalkoztató személyek közötti megbeszélésekről szóló tájékoztatás közzétételéről

      (2014/838/EU, Euratom)

   AZ EURÓPAI BIZOTTSÁG,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 249. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   mivel:

               (1)

               Az Európai Unióról szóló szerződés (EUSZ) 11. cikkének (1) és (2) bekezdése szerint az intézmények a megfelelő eszközökkel biztosítják, hogy a polgárok és az érdekképviseleti szervezetek az Unió bármely tevékenységéről véleményt nyilváníthassanak, és azokat nyilvánosan megvitathassák. Az intézményeknek az érdekképviseleti szervezetekkel és a civil társadalommal nyílt, átlátható és rendszeres párbeszédet is fenn kell tartaniuk. Továbbá a szubszidiaritás és az arányosság elvének alkalmazásáról szóló 2. jegyzőkönyv 2. cikke, valamint az EUSZ 11. cikkének (3) bekezdése szerint a Bizottság a jogalkotási aktusokra irányuló javaslatok előterjesztése előtt széles körű konzultációt folytat.

               (2)

               Az EUMSZ 298. cikkében foglaltak értelmében feladataik ellátása során az Unió intézményei, szervei és hivatalai egy nyitott, hatékony és független európai igazgatásra támaszkodnak.

               (3)

               A Bizottság elkötelezett amellett, hogy fokozza az átláthatóságot a személyzete, valamint a szervezetek vagy önfoglalkoztató személyek közötti kapcsolatok tekintetében.

               (4)

               Az 1049/2001/EK európai parlamenti és tanácsi rendelet (1) már biztosítja a polgárok számára az intézmények dokumentumaihoz való hozzáférés jogát. A jelen határozat nem érinti sem a dokumentumokhoz való hozzáférést, sem pedig az 1049/2001/EK rendelet alkalmazását.

               (5)

               2014. november 25-én a Bizottság az elnök által 2014. július 15-én meghatározott Politikai iránymutatást követve elfogadta a 2014/839/EU, Euratom határozatot (2) arról, hogy a Bizottság tagjainak tájékoztatniuk kell a nyilvánosságot minden olyan megbeszélésről, amelyeket ők vagy kabinetjük tagjai folytattak szervezetekkel vagy önfoglalkoztató személyekkel az uniós szakpolitikák kialakításával és végrehajtásával kapcsolatos kérdésekről.

               (6)

               A Bizottság főigazgatói szintén folytathatnak megbeszéléseket szervezetekkel vagy önfoglalkoztató személyekkel a említett határozatban szereplő megbeszélésekhez hasonló célokból. Helyénvaló tehát az ilyen megbeszélésekre hasonló átláthatósági követelményeket alkalmazni.

               (7)

               Kívánatos ezért, hogy a Bizottság főigazgatói tájékoztassák a nyilvánosságot azokról a megbeszélésekről, amelyeket szervezetekkel vagy önfoglalkoztató személyekkel folytattak az uniós döntéshozatallal vagy az uniós szakpolitikák végrehajtásával kapcsolatos kérdésekről.

               (8)

               E határozat hatálya nem terjed ki az intézményközi kapcsolatok szokásos keretében az egyéb uniós intézmények vagy szervek képviselőivel folytatott megbeszélésekre. E határozat hatálya nem terjed ki a tagállamok hatóságainak képviselőivel folytatott megbeszélésekre, mivel e hatóságok a közérdeket szolgálják, és a lojális együttműködés elve alapján járulnak hozzá a Bizottság munkájához. Az Unió nemzetközi kapcsolatainak védelme érdekében e határozat hatálya nem terjed ki a harmadik országok hatóságainak képviselőivel és a nemzetközi szervezetek képviselőivel folytatott megbeszélésekre.

               (9)

               Az EUMSZ 154. cikke rendelkezéseinek megfelelően a szociális partnerekkel folytatott párbeszéd sajátos jellegének tiszteletben tartása érdekében, valamint az EUMSZ 17. cikkének (3) bekezdése értelmében az egyházakkal és világnézeti szervezetekkel folytatott párbeszéd sajátos jellegének tiszteletben tartása érdekében nem kívánatos, hogy az ezekkel összefüggésben tartott megbeszélésekre kiterjedjen e határozat hatálya.

               (10)

               Tekintettel a politikai pártoknak az EUSZ 10. cikkének (4) bekezdésében elismert különleges szerepére, valamint az Európai Unió politikáinak kialakításában és végrehajtásában közreműködő szervezetek és önfoglalkoztató személyek számára létrehozott átláthatósági nyilvántartásról szóló, az Európai Parlament és az Európai Bizottság között létrejött 2014. április 16-i intézményközi megállapodás (3) azon rendelkezésére, mely szerint a nyilvántartás nem terjed ki politikai pártokra, e határozat hatályát a politikai pártok képviselőivel folytatott megbeszélésekre sem indokolt kiterjeszteni.

               (11)

               Mivel bizonyos különleges esetekben a megbeszélésekre vonatkozó információk közzététele hátrányosan befolyásolhatja az életnek, az egyének magánéletének vagy sérthetetlenségének, az Unió pénzügyi monetáris vagy gazdasági politikájának, a piacok stabilitásának vagy bizalmas üzleti adatoknak, valamint a bírósági eljárások vagy vizsgálatok, nyomozások, ellenőrzések vagy más adminisztratív eljárások megfelelő lefolytatásának védelmét, vagy bármilyen más fontos, uniós szinten elismert közérdek védelmét, az ilyen információk közzétételét ezekben az esetekben mellőzni kell.

               (12)

               A 45/2001/EK európai parlamenti és tanácsi rendelet (4) 5. cikkének a) pontjával összhangban közzétehető a Bizottság azon főigazgatóinak neve, akik részt vesznek a szervezetekkel vagy önfoglalkoztató személyekkel folytatott megbeszéléseken; más személyek esetében azok egyértelmű hozzájárulására van szükség.

               (13)

               E határozat nem érinti az uniós jogszabályokból vagy az Unió által kötött nemzetközi megállapodásokból eredő fokozott átláthatósági követelményeket vagy kötelezettségvállalásokat,

         ELFOGADTA EZT A HATÁROZATOT:
   1. cikk
   (1)   A Bizottság főigazgatói e határozat rendelkezéseivel összhangban tájékoztatják a nyilvánosságot minden olyan megbeszélésről, amelyeket szervezetekkel vagy önfoglalkoztató személyekkel folytattak az uniós szakpolitikák kialakításával és végrehajtásával kapcsolatos kérdésekről.
   (2)   A közzéteendő információk a következőkre terjednek ki: a megbeszélés időpontja, helyszíne, a főigazgató neve, a szervezet vagy önfoglalkoztató személy neve, valamint a megbeszélés tárgya.
   2. cikk
   E határozat alkalmazásában:
   a)   „főigazgató”: a Bizottság főigazgatója vagy szolgálatvezetője;
   b)   „megbeszélés”: egy szervezet vagy önfoglalkoztató személy vagy a főigazgató kezdeményezésére, az uniós szakpolitikák kialakításával és végrehajtásával kapcsolatos kérdések megvitatása céljából szervezett kétoldalú találkozó. E fogalom nem terjed ki a Szerződések vagy az uniós jogi aktusok által létrehozott, a Bizottság tagjának közvetlen felelősségi körébe tartozó adminisztratív eljárások keretében történő találkozókra, sem pedig a tisztán magánjellegű, társasági vagy véletlenszerű találkozásokra;
   c)   „szervezet vagy önfoglalkoztató személy”: jogállásától függetlenül bármely olyan szervezet vagy személy, amely az uniós intézmények szakpolitikái kialakításának vagy végrehajtásának, illetve döntéshozatali eljárásainak közvetlen vagy közvetett befolyásolását célzó tevékenységet folytat, függetlenül a tevékenység helyétől és az alkalmazott kommunikációs csatornáktól vagy eszközöktől.
   E fogalom nem terjed ki a más uniós intézményeket vagy szerveket, a tagállamok nemzeti, regionális vagy helyi hatóságait, vagy harmadik országokat, illetve nemzetközi szervezeteket képviselő személyekre. Kiterjed azonban a régiók vagy más országos szint alatti közigazgatási szervek együttes képviselete céljából létrehozott egyesületekre vagy hálózatokra.
   3. cikk
   (1)   E határozat nem alkalmazandó a szociális párbeszéddel összefüggésben a szociális partnerekkel uniós szinten folytatott megbeszélésekre, vagy az egyházakkal és vallási egyesületekkel vagy közösségekkel, illetve világnézeti szervezetekkel folytatott párbeszéddel összefüggésben tartott megbeszélésekre.
   (2)   E határozat nem alkalmazandó a politikai pártok képviselőivel folytatott megbeszélésekre.
   4. cikk
   (1)   Az 1. cikk (2) bekezdésében meghatározott információkat a megbeszélést követő két héten belül, egységes formátumban kell közzétenni a Bizottság főigazgatóságainak honlapján.
   (2)   Az információk közzététele mellőzhető, amennyiben közzétételük hátrányosan befolyásolhatja az 1049/2001/EK rendelet 4. cikkének (1), (2) és (3) bekezdésében említett érdekek valamelyikének védelmét, különös tekintettel az életnek, az egyének magánéletének vagy sérthetetlenségének, az Unió pénzügyi monetáris vagy gazdasági politikájának, a piacok stabilitásának vagy bizalmas üzleti adatoknak, valamint a bírósági eljárások vagy vizsgálatok, nyomozások, ellenőrzések vagy más adminisztratív eljárások megfelelő lefolytatásának védelmére, vagy bármilyen más fontos, uniós szinten elismert közérdek védelmére.
   5. cikk
   Nem tehető közzé a megbeszélésen részt vevő, (a szervezetek vagy önfoglalkoztató személyek nevében fellépő) személyek vagy (a főigazgatóktól körén kívül eső) bizottsági tisztviselők neve, kivéve, ha ehhez ők egyértelműen hozzájárultak.
   6. cikk
   A szervezetek vagy önfoglalkoztató személyek tájékoztatást kapnak arról, hogy az 1. cikk (2) bekezdésében meghatározott információkat közzé fogják tenni.
   7. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2014. december 1-jétől kell alkalmazni.

      Kelt Strasbourgban, 2014. november 25-én.

            a Bizottság részéről

            az elnök

         Jean-Claude JUNCKER

      (1)  HL L 145., 2001.5.31., 43. o.

      (2)  A Bizottság 2014. november 25-i 2014/839/EU, Euratom határozata a Bizottság tagjai, valamint a szervezetek vagy önfoglalkoztató személyek közötti megbeszélésekről szóló tájékoztatás közzétételéről (Lásd e Hivatalos Lap 22. oldalát.).

      (3)  HL L 277., 2014.9.19., 11. o.

      (4)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).


title: 2011/389/EU: A Bizottság határozata ( 2011. június 30. ) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv 3e. cikke (3) bekezdésének a)–d) pontjában említett kibocsátási egységek uniós szintű mennyiségéről  EGT-vonatkozású szöveg

text:
               1.7.2011

               HU

               Az Európai Unió Hivatalos Lapja

               L 173/13

         A BIZOTTSÁG HATÁROZATA
   (2011. június 30.)
   az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv 3e. cikke (3) bekezdésének a)–d) pontjában említett kibocsátási egységek uniós szintű mennyiségéről
   (EGT-vonatkozású szöveg)
   (2011/389/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 3e. cikke (3) bekezdésének a)–d) pontjára,
   mivel:

               (1)

               A 2003/87/EK irányelv 3e. cikke (3) bekezdésének a)–d) pontja előírja a Bizottság számára a határozathozatalt minden egyes kereskedési időszak megkezdése előtt azon kibocsátási egységek teljes mennyiségének a rögzítése céljából, amelyeket a légijármű-üzemeltetők számára hoznak létre, bocsátanak árverésre, a 2003/87/EK irányelv 3f. cikkének (1) bekezdésében meghatározott módon helyeznek külön tartalékalapba, illetve térítésmentesen osztanak szét közöttük. A szóban forgó mennyiségeket a légi közlekedésből származó korábbi összes kibocsátásra vonatkozó, a 2003/87/EK irányelv 3c. cikkének (4) bekezdése értelmében a légi közlekedésből származó korábbi összes kibocsátásról szóló, 2011. március 7-i 2011/149/EU bizottsági rendeletnek (2) megfelelően 219 476 343 tonna CO2-ban megállapított számadatból kiindulva kell meghatározni.

               (2)

               A 2003/87/EK irányelv 3e. cikkének (3) bekezdése – az EGT-megállapodásba történő belefoglalása alkalmával, az Európai Gazdasági Térségről szóló megállapodás XX. mellékletének (Környezet) módosításáról szóló, 2011. április 1-jei 6/2011 EGT vegyes bizottsági határozat (3) által történő kiigazítását követően – rendelkezik az EGT-szinten kiosztandó kibocsátási egységek mennyiségének az EGT Vegyes Bizottsága által történő kiszámításáról e határozat EGT-megállapodásba történő belefoglalásával egyidejűleg.

               (3)

               A 2003/87/EK irányelv 3e. cikke (3) bekezdésének e) pontja és 3f. cikke (5) bekezdésének harmadik albekezdése (amely az irányelvnek az EGT-megállapodásba történő belefoglalásakor került beillesztésre) értelmében a Bizottság meghatározza az EGT-szinten kiosztandó kibocsátási egységeknek az EGT Vegyes Bizottság által rögzített mennyiségén alapuló EGT-szintű referenciaértéket. Mindezek alapján az EGT-szintű referenciaértékkel kapcsolatban nem hozható határozat addig, amíg az EGT Vegyes Bizottság nem rögzítette a EGT-szinten kiosztandó kibocsátási egységek mennyiségét,

         ELFOGADTA EZT A HATÁROZATOT:
   1. cikk
   (1)   A kibocsátási egységeknek a 2003/87/EK irányelv 3c. cikke (1) bekezdésében említett, uniós szintű teljes mennyisége a 2012. január 1. és 2012. december 31. közötti időszakra 212 892 053 tonna.
   (2)   A kibocsátási egységeknek a 2003/87/EK irányelv 3c. cikke (2) bekezdésében említett, uniós szintű teljes mennyisége a 2013. január 1-jével kezdődő időszak minden évében 208 502 526 tonna.
   2. cikk
   (1)   A kibocsátási egységeknek a 2003/87/EK irányelv 3d. cikke (1) bekezdésében említett, uniós szintű teljes mennyisége a 2012. január 1. és 2012. december 31. közötti időszakra 31 933 808 tonna.
   (2)   A kibocsátási egységeknek a 2003/87/EK irányelv 3d. cikke (2) bekezdésében említett, uniós szintű teljes mennyisége a 2013. január 1-jével kezdődő időszak minden évében 31 275 379 tonna.
   3. cikk
   A kibocsátási egységeknek a 2003/87/EK irányelv 3f. cikke (1) bekezdésében említett, uniós szintű teljes mennyisége a külön tartalékalapra vonatkozóan 50 040 608 tonna.
   4. cikk
   (1)   A kibocsátási egységeknek a 2003/87/EK irányelv 3e. cikk (3) bekezdése (d) pontjában említett, uniós szintű teljes mennyisége a 2012. január 1. és 2012. december 31. közötti időszakra 180 958 245 tonna.
   (2)   A kibocsátási egységeknek a 2003/87/EK irányelv 3e. cikk (3) bekezdése (d) pontjában említett, uniós szintű teljes mennyisége a 2013. január 1-jével kezdődő időszak minden évében 170 972 071 tonna.
   5. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2011. június 30-án.

            a Bizottság részéről

            az elnök

         José Manuel BARROSO

      (1)  HL L 275., 2003.10.25., 32. o.

      (2)  HL L 61., 2011.3.8., 42. o.

      (3)  HL L 93., 2011.4.7., 35. o.


               19.2.2016

               HU

               Az Európai Unió Hivatalos Lapja

               C 65/199

         P7_TA(2013)0251
   A Számvevőszék egyik tagjának kinevezése
   Az Európai Parlament 2013. június 12-i határozata Neven Mates a Számvevőszék tagjává történő kinevezésére irányuló javaslatról (C7-0106/2013 – 2013/0804(NLE))
   (Konzultáció)
   (2016/C 065/36)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0106/2013),

               —

               tekintettel eljárási szabályzata 108. cikkére,

               —

               tekintettel a Költségvetési Ellenőrző Bizottság jelentésére (A7-0182/2013),

               A.

               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel a Költségvetési Ellenőrző Bizottság 2013. május 27-i ülésén meghallgatta a Tanács által a Számvevőszék tagjának jelölt személyt;

               1.

               kedvezőtlenül véleményezi a Tanács Neven Mates számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


title: Az Európai Parlament (EU) 2016/1501 határozata (2016. április 28.) az Európai Repülésbiztonsági Ügynökség 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/201

         AZ EURÓPAI PARLAMENT (EU) 2016/1501 HATÁROZATA
   (2016. április 28.)
   az Európai Repülésbiztonsági Ügynökség 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2014-es pénzügyi évre szóló költségvetés végrehajtása tekintetében az ügynökség számára adandó mentesítésről szóló, 2016. február 12-i tanácsi ajánlásra (05584/2016 – C8-0073/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet (3) hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 208. cikkére,

               —

               tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EK tanácsi rendelet, 1592/2002/EK rendelet és a 2004/36/EK irányelv (4) hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet (6) 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0095/2016),

               1.

               mentesítést ad az Európai Repülésbiztonsági Ügynökség ügyvezető igazgatója számára az ügynökség 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 81. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2009/54/EK: Az Európai Központi Bank határozata ( 2008. december 12. ) az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról (EKB/2008/24)

text:
               24.1.2009

               HU

               Az Európai Unió Hivatalos Lapja

               L 21/69

      AZ EURÓPAI KÖZPONTI BANK HATÁROZATA

   (2008. december 12.)
   az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról
   (EKB/2008/24)
   (2009/54/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára (a továbbiakban: a KBER Alapokmánya) és különösen annak 28.3. cikkére,
   mivel:

               (1)

               Az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2006. december 15-i EKB/2006/22 határozat (1) meghatározta, hogy az eurót bevezetett tagállamok nemzeti központi bankjai („NKB-k”) (a továbbiakban: részt vevő NKB-k) milyen módon és mértékben kötelesek befizetni az Európai Központi Bank („EKB”) tőkéjét 2007. január 1-jén.

               (2)

               A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2008. december 12-i EKB/2008/23 határozat (2) előírja az EKB tőkejegyzési kulcsának (a továbbiakban: tőkejegyzési kulcs) kiigazítását a KBER Alapokmányának 29.3. cikkének megfelelően, és 2009. január 1-jei hatállyal megállapítja az egyes NKB-khoz a kiigazított tőkejegyzési kulcsban rendelt új súlyokat (a továbbiakban: tőkejegyzésikulcs-súlyok).

               (3)

               Az EKB jegyzett tőkéje 5 760 652 402,58 EUR.

               (4)

               A tőkejegyzési kulcs kiigazítása szükségessé teszi egy olyan új EKB-határozat elfogadását, amely 2009. január 1-jei hatállyal hatályon kívül helyezi az EKB/2006/22 határozatot, valamint meghatározza azt, hogy a részt vevő NKB-k milyen módon és mértékben kötelesek befizetni az EKB tőkéjét 2009. január 1-jétől.

               (5)

               A Szerződés 122. cikkének (2) bekezdésével összhangban a közös valuta Szlovákia általi, 2009. január 1-jén történő bevezetéséről szóló, 2008. július 8-i 2006/608/EK tanácsi határozat (3) 1. cikke szerint Szlovákia teljesíti a közös valuta bevezetéséhez szükséges feltételeket, és a 2003-as csatlakozási okmány (4) 4. cikkében említett, Szlovákiára vonatkozó eltérés 2009. január 1-jei hatállyal megszűnik.

               (6)

               Az Európai Központi Bank tőkéjének a Národná banka Slovenska általi befizetéséről, a Národná banka Slovenska devizatartalékokat megtestesítő eszközeinek az Európai Központi Bank számára történő átadásáról, valamint a Národná banka Slovenska-nak az Európai Központi Bank tartalékaihoz és céltartalékaihoz való hozzájárulásáról szóló, 2008. december 31-i EKB/2008/33 határozattal (5) összhangban a Národná banka Slovenska 2009. január 1-jei hatállyal köteles befizetni az EKB tőkéjében lévő részesedésének hátralékos részét, tekintettel a kiigazított tőkejegyzési kulcsra,

         A KÖVETKEZŐKÉPPEN HATÁROZOTT:
   1. cikk
   A befizetett tőke mértéke és formája
   A részt vevő NKB-k az EKB-ban való részesedésüket 2009. január 1-jei hatállyal teljes egészében befizetik. Figyelembe véve az EKB/2008/23 határozat 2. cikkében meghatározott tőkejegyzésikulcs-súlyokat, az egyes részt vevő NKB-k 2009. január 1-jei hatállyal az alábbi táblázatban a nevük mellett feltüntetett összegeket fizetik be:

               Részt vevő NKB

               (EUR)

               Nationale Bank van België/Banque Nationale de Belgique

               139 730 384,68

               Deutsche Bundesbank

               1 090 912 027,43

               Central Bank and Financial Services Authority of Ireland

               63 983 566,24

               Görög Nemzeti Bank

               113 191 059,06

               Banco de España

               478 364 575,51

               Banque de France

               819 233 899,48

               Banca d’Italia

               719 885 688,14

               Ciprusi Nemzeti Bank

               7 886 333,14

               Banque centrale du Luxembourg

               10 063 859,75

               Bank Ċentrali ta’ Malta/Central Bank of Malta

               3 640 732,32

               De Nederlandsche Bank

               229 746 339,12

               Oesterreichische Nationalbank

               111 854 587,70

               Banco de Portugal

               100 834 459,65

               Banka Slovenije

               18 941 025,10

               Národná banka Slovenska

               39 944 363,76

               Suomen Pankki

               72 232 820,48

         2. cikk
   A befizetett tőke módosítása
   (1)   Mivel a részt vevő NKB-k (a Národná banka Slovenska kivételével) már teljes mértékben befizették az EKB/2006/22 határozat alapján az EKB jegyzett tőkéjében való, 2008. december 31-ig hatályos részesedésüket, mindegyikük – a Národná banka Slovenska kivételével – az esettől függően vagy átutalja a fennmaradó összeget az EKB számára, vagy az EKB utal vissza számára egy összeget, annak érdekében, hogy az 1. cikk táblázatában szereplő összegek befizetése teljesüljön. A Národná banka Slovenska általi tőkebefizetést az EKB/2008/33 határozat szabályozza.
   (2)   Az e cikk szerinti valamennyi átutalás az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló 2008. december 12-i EKB/2008/25 határozat (6) alapján történik.
   3. cikk
   Záró rendelkezések
   (1)   Ez a határozat 2009. január 1-jén lép hatályba.
   (2)   Az EKB/2006/22 határozat 2009. január 1-jén hatályát veszti.
   (3)   Az EKB/2006/22 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2008. december 12-én.

            az EKB elnöke

         Jean-Claude TRICHET

      (1)  HL L 24., 2007.1.31., 3. o.

      (2)  Lásd e Hivatalos Lap 66 oldalát.

      (3)  HL L 195., 2008.7.24., 24. o.

      (4)  A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, illetve az Európai Unió alapjait képező szerződések módosításáról szóló szerződés (HL L 236., 2003.9.23., 33. o.)

      (5)  Lásd e Hivatalos Lap 83 oldalát.

      (6)  Lásd e Hivatalos Lap 71 oldalát.


title: A Tanács (EU) 2016/1205 határozata (2016. július 18.) a Régiók Bizottságának a Holland Királyság által javasolt két póttagja kinevezéséről

text:
               23.7.2016

               HU

               Az Európai Unió Hivatalos Lapja

               L 198/46

         A TANÁCS (EU) 2016/1205 HATÁROZATA
   (2016. július 18.)
   a Régiók Bizottságának a Holland Királyság által javasolt két póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. július 13-án a Tanács (EU) 2015/1140 határozata (4) értelmében N.A. (André) VAN DE NADORT-ot H.J.J. (Henri) LENFERINK váltotta fel póttagként. 2015. szeptember 18-án a Tanács (EU) 2015/1573 határozata (5) értelmében J.H.J. (Hans) KONST-ot (Ard) VAN DER TUUK váltotta fel póttagként.

               (2)

               H.J.J. (Henri) LENFERINK és A. (Ard) VAN DER TUUK hivatali idejének lejártát követően a Régiók Bizottsága két póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyeket:

               —

               B.R. (Bouke) ARENDS, Wethouder van de gemeente Emmen,

               —

               T. (Tjisse) STELPSTRA, Gedeputeerde van de provincie Drenthe.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 18-án.

            a Tanács részéről

            az elnök

         G. MATEČNÁ

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. július 13-i (EU) 2015/1140 határozata a Régiók Bizottsága két holland tagjának és két holland póttagjának kinevezéséről (HL L 185., 2015.7.14., 17. o.).

      (5)  A Tanács 2015. szeptember 18-i (EU) 2015/1573 határozata a Régiók Bizottsága négy holland tagjának és öt holland póttagjának kinevezéséről (HL L 245., 2015.9.22., 10. o.).